Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 807/09/8811	Trebišov, 23.3.2015
EEČ : 2-69-106-2015

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	dňa 18.08.2008 v predajni Jama Elektrocentrum v XXXXX uzatvoril so spoločnosťou XXXXX - XXXXX a.s. XXXXX internetovú zmluvu o pôžičke č. 082679481, ktorej predmetom bolo poskytnutie úveru na nákup televízora zn. Samsung LE 37A457 v hodnote 28.990,- Sk (962,29 €), pričom úver sa zaviazal splatiť v 18-tich mesačných splátkach po 1.667,- Sk (55,33 €), počnúc dňom 20.09.2008, kde pri uzavretí zmluvy uhradil akontáciu vo výške 7.507,- Sk (249,19 €), čím takto mal uhradiť celkom 30.006,- Sk (996,02 €), pri uzatváraní zmluvy uviedol nepravdivé údaje o svojich príjmoch, žiadnu splátku neuhradil a takto spôsobil škodu pre spoločnosť XXXXX a.s., Hlavné námestie 12, XXXXX, ktorá svoju pohľadávku odstúpila spoločnosti XXXXX XXXXX s.r.o. so sídlom Karadžičová 8, 821 08  XXXXX vo výške 30.006,- Sk (996,02 €),

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Uznesením vyšetrovateľa Okresného riaditeľstva PZ, Úradu justičnej a kriminálnej polície, Odbor justičnej polície - oddelenie ekonomickej kriminality XXXXX sp.zn. ORP-556/OEK-TV-2009 zo dňa 23.11.2009 je XXXXX stíhaný za prečin úverového podvodu podľa § 222 ods. 1 Tr. zák. na tom skutkovom základe, ako je to uvedené vo výrokovej časti tohto uznesenia.

	Preskúmaním vyšetrovacieho spisu som zistil, že obvinený sa k takto zistenému skutkovému stavu v plnom rozsahu doznal. Doposiaľ bol 5x súdom trestaný, naposledy rozsudkom Okresného súdu XXXXX. dňa 23.01.2015 pod sp.zn. 10T 77/14, ktorý nadobudol právoplatnosť 23.01.2015 za zločin úverového podvodu podľa § 222 ods. 1, ods. 3 písm. a/ Tr. zák., kde mu bol uložený súhrnný trest odňatia slobody v trvaní 3 rokov so skúšobnou dobou v trvaní 5 rokov do 22.10.2020, s probačným dohľadom počas trvania skúšobnej doby. 

	Podľa § 51 ods. 4 písm. g/ Tr. zák. bolo obvinenému uložené podrobiť sa súčinnosti s probačným a mediačnym úradníkom, alebo iným odborníkom programu sociálneho výcviku, alebo inému výchovnému programu a podľa § 51 ods. 4 písm. j/ Tr. zák. sa prikázalo obvinenému zamestnať sa v skúšobnej dobe, alebo uchádzať sa preukázateľne o zamestnanie. 

	Podľa § 222 ods. 1 Tr. zák. za prečin úverového podvodu, môže byť uložený trest odňatia slobody na 1 rok až 5 rokov.

	Podľa § 215 ods. 2 písm. a/ Tr. por. prokurátor môže zastaviť tr. stíhanie ak je trest ku ktorému môže tr. stíhanie viesť celom bez významu popri treste, ktorý bol obvinenému pre iný čin už právoplatne uložený.  

	Vzhľadom k tomu, že obvinenému bol uložený súhrnný trest odňatia slobody v trvaní 3 rokov, s podmienečným odkladom na 5 rokov, s probačným dohľadom nad jeho správaním sa počas skúšobnej doby, ako aj uložené povinnosti podľa § 51 ods. 4 Tr. zák.  je trest, ku ktorému môže viesť trestné stíhanie v tejto trestnej veci, celkom bez významu už popri treste, ktorý bol obvinenému právoplatne uložený.

	Týmto uznesením nie sú dotknuté práva poškodeného na náhradu škody, ktorú si môže nárokovať na príslušnom občiansko-právnom súde. 

Preto som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá.

JUDr. Miroslav Kohan
prokurátor